’n Derde Wincklertjie op pad! | rooi rose ’n Derde Wincklertjie op pad! | rooi rose
’n Derde Wincklertjie op pad!
Aletté-Johanni is weer swanger! ‘n Derde klein Winckler sal na verwagting op 19 Maart 2014 sy of haar opwagting maak. ‘n Hele paar van hulle Facebook-vriende hoop natuurlik dit gaan dié keer ‘n dogtertjie wees.
Die nuus kom skaars ’n maand na die bekendstelling van Aletté-Johanni en Heinz se Zzzz Lulla … reeks vir kinders. Dit bestaan uit ’n LullaBybel, CD end DVD in beide Engels en Afrikaans. Die reeks gebruik die krag van musiek, visuele stimulering en woorde om babas en peuters te stimuleer.
Die reeks is geskep om die kind se perfekte slaaptyd-geselskap te wees. ’n Teksversie en gebed word saam met elke slaapliedjie gekombineer. Die kind kan 24 aande elke keer ’n verskillende slaapliedjie en gebedjie hoor.
Lian, die Wincklers se oudste is in Mei 2010 gebore, Simeon is in April laasjaar gebore. Dit beteken daar gaan vroeg aanstaande jaar drie klein Wincklers onder vier jaar in die huis wees!